ພັກກອມມູນິດສະຫະພັນລັດເຊຍ ອວຍພອນຜົນສຳເລັດຂອງກອງປະຊຸມໃຫຍ່ ຄັ້ງທີ12ຂອງພັກກອມມູນິດຫວຽດນາມ
(ທ່ານປະທານພັກກອມມູນິດສະຫະພັນ ລັດເຊຍ
Gennady Andreevich Zuganov)
ທ່ານປະທານພັກກອມມູນິດສະຫະພັນ ລັດເຊຍ (KPRF) Gennady Andreevich Zuganov ໄດ້ຝາກຄຳອວຍພອນຜົນສຳເລັດຂອງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດ ຫວຽດນາມ. ທ່ານ Zuganov ໃຫ້ຮູ້ວ່າ: ບັນດາສະມາຊິກພັກກອມມູນິດສະຫະພັນ ລັດເຊຍ ໄດ້ເອົາໃຈໃສ່ຕິດຕາມກອງປະຊຸມໃຫຍ່ຄັ້ງທີ 12 ຂອງພັກກອມມູນິດ ຫວຽດນາມ ແລະ ສະແດງຄວາມເຊື່ອໝັ້ນວ່າ: ພັກກອມມູນິດ ຫວຽດນາມ ຈະສືບຕໍ່ບັນລຸໄດ້ບັນດາຜົນງານໃໝ່ໃນຂົງເຂດເສດຖະກິດ - ສັງຄົມ. ທ່ານປະທານ KPRF ເນັ້ນໜັກວ່າ: ໃນຊຸມປີມໍ່ໆມານີ້, ພັກກອມມູນິດ ຫວຽດນາມ ບັນລຸໄດ້ບັນດາຜົນງານອັນໃຫຍ່ຫລວງໃນການຊີ້ນຳດ້ານເສດຖະກິດ, ສັງຄົມ. ພັກໄດ້ມານະພະຍາຍາມຫລາຍທີ່ສຸດ ເພື່ອໃຫ້ຊີວິດການເປັນຢູ່ຂອງຊາວຜູ້ອອກແຮງງານແຕ່ລະຄົນ, ຊາວ ຫວຽດນາມ ແຕ່ລະຄົນນັບມື້ນັບດີກ່ວາ ແລະ ຮັ່ງມີກ່ວາອີກ. ທ່ານ Zuganov ຢືນຢັນວ່າ: ນະໂຍບາຍຫັນເປັນທັນສະໄໝ ແລະ ປ່ຽນໃໝ່ຂອງພັກກອມມູນິດ ຫວຽດນາມ ໄດ້ຊ່ວຍໃຫ້ ຫວຽດນາມ ບັນລຸໄດ້ລະດັບເຕີບໂຕເສດຖະກິດສູງ ແລະ ດຶງດູດເຕັກໂນໂລຢີທັນສະໄໝ. ການຮ່ວມທຸລະກິດ Vietsopetro ກໍ່ເຄື່ອນໄຫວຢ່າງມີປະສິດທິຜົນທີ່ສຸດ. ທ່ານ Zuganov ກໍ່ສະແດງຄວາມເຊື່ອໝັ້ນວ່າ: ໃນອະນາຄົດ, ຫວຽດນາມ ຈະຍາດໄດ້ທີ່ຕັ້ງໜ້າເອກອ້າງທະນົງໃຈໃນພື້ນຖານເສດຖະກິດໂລກ.
(ແຫຼ່ງຄັດຈາກ VOV)